Konrad Zuse

Konrad Zuse, (Cuze) (22. juni 1910 Berlin, Njemačka - 18. decembar 1995 Hünfeld, Njemačka), zaslužan za kreiranje prvog programski kontroliranog računara, Z1. Kao najbitnije koristio je binarni kod, a već 1941 se pojavljuje Z3 koji je prvi potpuno funkcionalni programibilni računar. 1945 Zuse je napisao Plankalkuel, prvi programski jezik višeg nivoa (FORTRAN se tek pojavio 10 godina kasnije) te je sadržavao neke standarde kojih se drže i današnji programski jezici. Iako je većina njegovih radova i računara izgubljena tokom bombardovanja Berlina (između 1939 i 1945), 1950. Zuse objavljuje Z4, koji je bio prvi komercijalni računar.Biografija na stranici njemačkog historijskog muzeja dhm.de pristupljeno 22.6.2014 

 Biografija 
1935 diplomira kao mašinski inžinjer na Visokoj tehničkoj školi u Berlin-Charolttenburgu (danas Technische Universität Berlin). Radio za proizvođača aviona "Henschel Flugzeugwerke" u Berlinu gdje je konstruisao mašine za računanje. Od 1936 ima viziju mašine koja bi se mogla programirati. Da bi ovu ideju sproveo u djelo napušta Henschel Flugezeugwerke.

 Zuse Z-1 
desno|250px|mini|Rekonstruisana Z1 u Tehničkom muzeju u Berlinu. Original je uništen bombardovanjem u Drugom svjetskom ratu
1938 konstruiše Z-1, prvu svoju mašinu za računanje, koja zbog loših dijelova nije precizno radila. Principe na kojem se ove mašine zasnivaju je formulisao tek 1940. John von Neumann iz SAD-a.

 Zuse Z-2 
Zuse konstruiše 1940. drugu generaciju pod nazivom Z-2. Ovdje ugrađuje elektronski spoj sastavljen od telefonskih releja.

 Zuse Z-3 
Pošto je bio uvjeren da su releji pravo rješenje ugrađuje ih u Z-3 gdje po prvi put služe kao memorija. Time je Z-3 prva mašina koja je mogla biti programirana. Jezik za programiranje se sastojao od binarnih kombinacija. Pošto je već izbio Drugi svjetski rat saradnja sa stručnjacima u SAD-u nije bila moguća.

Osniva i sopstveno preduzeće "Zuse Apparatebau" čija postrojenja a i time Z-3 u vazdušnom napadu bivaju potpuno uništena. Zuse je uspio spasiti Z-4 u Allgäu na kojoj je već radio.

U poslijeratnom periodu 1945-1946 radi na "Plankalkül" koji je bio prvi viši programerski jezik. Cilj je bio konstrukcija mašina koje pored proračuna mogu rješavati i pitanja kombinatorike. Ponovo osniva preduzeće "Zuse KG" u Neunkirchenu čije sjedište kasnije prebacuje u Bad Hersfeld.

 Zuse Z-4 

Z-4 je konstruisana kao prvi kompjuter i isporučena Tehničkoj školi (njem. Eidgenössische Technische Hochschule) u Zürichu. U to vrijeme je to bio prvi komjuter na tlu Evrope.

 Zuse Z-11 
desno|250px|mini|Zuse Z-11
Od 1955 Zuse KG počinje sa serijskom proizvodnjom Z-11. Kupci su bili pretežno proizvođači optičkih instrumenata kao i univerziteti.

 Zuse Z-22 

1957 konstruiše se Z-22 koji je prvi računar sa magnetnom memorijom. Do 1967 Zuse KG proizvodi oko 250 računara.

 Siemens preuzima posao 

Od 1967 preduzeće Zuse KG dolazi u konkurs i prodaje se Siemensu. Marka Zuse nestaje. Ostatak života Zuse provodi kao slikar. Dodijeljuje mu se nekoliko nagrada. Umire 18 decembra 1995 u Hünfeldu.

 Reference 

 Vanjski linkovi 

Život i rad Konrada Zuse-a

Kategorija:Računarski inženjeri
Kategorija:Biografije, Berlin
Kategorija:Rođeni 1910.
Kategorija:Umrli 1995.